
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του σχεδίου πόλης Πάτρας. 1 

Τροποποίηση της 296/28.1.1986 απόφασης Νομάρχη Πέλλας 
για την κατάταξη των οικισμών του Ν. Πέλλας, που έχουν πλη¬ 
θυσμό μέχρι 2000 κατοίκους, σε κατηγορίες και τον καθορισμό 
ειδικών όρων δομήσεως.,. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Χ.7947 ; (1) 

Τροποποίηση του σχεδίου πόλης Πάτρας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις δ/ξεις του Ν. 3200/55 «περί διοικητικής αποκεντρώσεως» 
και τις ίδιες του από 28.6.55 Β.Δ. περί εξαιρέσεως από της αρμοδιό¬ 
τητας των Νομαρχών μερικών αντικειμένων αρμοδιότητας του 
Υπουργού Δημ. Έργων. 

2. Τις δ/ξεις του Ν.Δ. 532/70 περί συμπληρώσεως των δ/ξεων 
περί διοικητικής αποκεντρώσεως. 

3. Τις δ/ξεις του Ν.Δ. 712/70 και εκείνες του Β.Δ. 7121/70 και 
εκείνες του 677/71 περί τροποποιήσεως και συμπληρώσεως του Β.Δ. 
712/70. 

4. Το Ν. 1032/80 περί συστάσεως του Υπουργείου Χ.Ο.Π. 

5. Το Ν. 1232/82 περί επαναφοράς σε ισχύ, τροποποίηση και συ¬ 
μπλήρωση των δ/ξεων του Ν.Δ. 4352/64 και άλλες δ/ξεις. 

6. Τις 13905/721/24.6.82 και 24712/1248/21.6.82 κοινές 


αποφάσεις γων Υπουργών Προεδρίας και Χ.Ο.Π. 

7. Τις δ/ξεις του Ν.Δ. του από 17.7.1923 «περί σχεδίων πόλεων» 
καθώς και τις ίδιες των άρθρων 18, 19, 20, 21 και 22 του Δ/τος της 
3.4.1929 περί ΓΟΚ. 

8. Την παρ. 2 άρθρο 1 του Π. Δ/τος 443 ΦΕΚ 165/17.11.83 περί 
μεταβίβασης αρμοδιότητας στους Νομάρχες, έγκρισης τροποποιήσεων 
ρυμοτομικών σχεδίων, και επιβολής προκηπίων. 

9. Την Χ.8448/84 απόφαση Νομάρχη Αχαΐας «περί ανάθεσης 
άσκησης μέρους των αρμοδιοτήτων του, στον Προϊστάμενο Πολεοδο¬ 
μίας». 

10. Το Δ/γμα έγκρισης 12.7.1975 ΦΕΚ 231Δ/6.10.1975 του 
σχεδίου πόλης της περιοχής. 

11. Το έγγραφο με αρ. πρωτ. Χ.Ε. 137/1987 του Τ.Π. και Π.Ε. 
στο Σ.Χ.Ο.Π. Ν. Αχαΐας. 

12. Τη γνωμοδότηση του Συμβουλίου Χ.Ο.Π. Ν. Αχαΐας που διατυ¬ 
πώθηκε στο πρακτικό 11/1987 θέμα 14ον, αποφασίζουμε: 

Τροποποιούμε το σχέδιο πόλης Πατρών στην Β φάση της μεσημ¬ 
βρινής πλευράς και δημιουργούμε το 1867α οικοδ. τετρ. και συγκεκρι¬ 
μένα: 

α) Ο προς βορρά δρόμος έχει πλάτος 10.000 μέτρα, 

β) Ο προς νότο δρόμος γίνεται πλάτους 26,00 μέτρα, 

γ) όπως αυτά φαίνονται στο τοπογραφικό διάγραμμα του αρχ/να 
μηχ/κού Ιωσήφ Φανουράκη που συνοδεύει την απόφασή μας. 

Οι όροι δόμησης είναι αυτοί που ισχύουν στην περιοχή. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πάτρα, 9 Ιουλίου 1987 
Με εντολή Νομάρχη 
Ο Προϊστάμενος 

ΧΡΗΣΤΟΣ ΠΑΠΑΝΙΚΟΛΟΠΟΥΛΟΣ 

Αριθ. 1596 ^2) 

Τροποποίηση της 296/28.1.1986 απόφασης Νομάρχη Πέλλας για 
την κατάταξη των οικισμών του Ν. Πέλλας, που έχουν πληθυσμό 
μέχρι 2000 κατοίκους, σε κατηγορίες και τον καθορισμό ειδικών 
όρων δομήαεως. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα» και ειδικώτερα τα άρθρα 24 και 27 αυτού. 

2. Τις διατάξεις του Π.Δ. της 24.4.1985 (ΦΕΚ 181 /Δ/85) για τον 
τρόπο καθορισμού ορίων οικισμών της χώρας μέχρι 2000 κατοίκους, 
κατηγορίες αυτών και καθορισμός όρων και περιορισμών δόμησης τους 
και ειδικώτερα τα άρθρα 2 και 8 αυτού όπως τροποποιήθηκαν με το 
Π.Δ. της 14.2.1987 (ΦΕΚ 133/Δ/87). 

3. Το έγγραφο του συλλόγου μηχανικών μελών του ΤΕΕ Ν. Πέλλας 
με αρ. 3/14.5.87. 

4. Το έγγραφο του Πολεοδομικού Γραφείου Γιαννιτσών με αρ. 893/ 


15.5.87. 

5. Το 58343/3532/3.9.86 έγγραφο του Υπουργείου ΠΕ.ΧΩ.Δ.Ε. 
για τον χαρακτηρισμό ως παραδοσιακών 10 οικισμών του Νομού. 

6. Την πράξη γνωμοδοτήσεως του Συμβουλίου Χωροταξίας Οικι¬ 
σμού και Περιβάλοντος του Νομού με αριθ. 96/1987, αποφασί¬ 
ζουμε: 

Η απόφαση μας με αρ, 296/28.1.1986 «κατάταξη των οικισμών 
του Ν. Πέλλας, που έχουν πληθυσμό κάτιυ από 2000 κατοίκους, σε κα- 
τηγορίες και καθορισμός ειδικών όρων δομήαεως» τροποποιείται και 
διατυπώνεται ως εξής: 

Άρθρο 1. 

κατάταξη των οικισμών σε κατηγορίες 

1. Κατατάσσονται ως προς τον βαθμό προστασίας οι οικισμοί του 
Νομού Πέλλας, που έχουν πληθυσμό μέχρι και 2000 κατοίκους στις 
κατηγορίες που αναφέρονται στους παρακάτω πίνακες 1, II, και III: 

5. Η διαφορετική κατάταξη νου τυχόν υπάρχει στις επί μέρους αποφάσεις καθορισμού των 
ορίων των παραπάνω οικισμών παύει να ισχύει από την ημέρα δημοσίευσης της απόφασης αν’ΓΊί. 
στην Εφημερίδα της Κυβέρνησης. 

Άρθρο 2. 

Ειδικοί όροι δόμησης. 

1. Καθορίζονται ειδικοί όροι δόμησης: 

1.1. για τους οικισμούς του πίνακα I (αδιάφοροι) οι ειδικοί όροι δό¬ 
μησης που αναγράφονται στο δελτίο αρχιτεκτονικής αναγνώρισης των 
αδιάφορων οικισμών (παράτρημα 1). 

1.2 για τους οικισμούς του πίνακα II (ενδιαφέροντες) οι ειδικοί όροι 
δόμησης που αναγράφονται στο δελτίο αρχιτεκτονικής αναγνώρισης 
των ενδιαφερόντων οικισμών (παράρτημα 2). 

1.3. για τους οικισμούς του πίνακα III (αξιόλογοι) οι ειδικοί όροι δό¬ 
μησης που αναγράφονται στο δελτίο αρχιτεκτονικής αναγνώρισης των 
αξιόλογων οικισμών (παράρτημα 3). 

2. Υποχρεωτικές ενδείξεις για κάθε κατηγορία οικισμών. 

2.1. Υποχρεωτικές ενδείξεις για την κατηγορία των οικισμών του πί¬ 
νακα I (αδιάφοροι) είναι ο τρόπος κάλυψης των κτιρίων και οι ανοιχτοί 
εξώστες ως προς το μήκος τους. 

2.2. Υποχρεωτικές ενδείξεις για την κατηγορία των οικισμών των 
πινάκων II (ενδιαφέροντες) και III (αξιόλογοι) είναι οι αναφερόμενες 
στην παρ. 3 του άρθρου 8 Π.Δ. 24.4.85 (ΦΕΚ 181/Δ/85). 

2.3. Από τις περισσότερες της μιάς ενδείξεις για κάθε στοιχείο 
(χρώμα, υλικό, διάσταση κ.λπ.) θα επιλέγονται εκείνες που προσεγγί¬ 
ζουν περισσότερο τα παραδοσιακά πρότυπα της περιοχής. 

3. Οι παρακάτω όροι ισχύουν για όλες τις κατηγορίες οικισμών εφ’ 
όσον δεν ορίζεται διαφορετικά σε κάθε περίπτωση: 


3.1. Απαγορεύεται η κατασκευή συνεχών εξωστών σε συνεχόμενες 
όψεις των κτιρίων. Κατ’ εξαίρεση στους αδιάφορους ή ενδιαφέροντες οι¬ 
κισμούς και εφόσον επιβάλλεται από λόγους λειτουργικούς και αισθητι¬ 
κούς, επιτρέπεται η κατασκευή συνεχών εξωστών σε συνεχόμενες όψεις 
του κτιρίου καθώς και ο συμψηφισμός μέρους του μήκους εξωστών συ¬ 
νεχομένων ελευθέρων όψεων των κτιρίων. 

3.2. Η στέγη θα κατασκευάζεται με μορφή όμοια με τα παραδοσιακά 
πρότυπα της κάθε περιοχής (τετράκλινη, τρίκλινη, δίκλινη κ.λπ.). 

3.3. Επιτρέπεται με έγκριση της Επιτροπής Πολεοδομικού και Αρχι¬ 
τεκτονικού Ελέγχου (Ε.Π.Α.Ε.) να κατασκευάζονται κτίρια με μορφο¬ 
λογία διαφορετική από αυτήν που προκύπτει από τα δελτία αρχιτεκτο¬ 
νικής αναγνώρισης (παράρτημα 1,2, και 3) εφόσον η προτεινομένη 
μορφή τους ως προς την σύνθεση όγκων, την κλίμακα, τις αναλογίες, τα 
υλικά κ.λπ. κρίνεται αξιόλογη και εντάσσεται αρμονικά στον περιβάλ¬ 
λοντα χώρο. 

3.4. Στα οικόπεδα που παρουσιάζουν κλίση επιτρέπεται για λόγους 
λειτουργικούς και αισθητικούς αύξηση του ύψους του κτιρίου μέχρι τα 
8,50 μέτρα στο χαμηλότερο σημείο της τομής του περιγράμματος της 
κατόψεως του κτιρίου με το φυσικό ή το διαμορφόμενο σύμφωνα με την 
παρ. 1 του άρθρου 17 του ΓΟΚ έδαφος. 

3.5. Στους αξιόλογους οικισμούς οι αναλογίες των ανοιγμάτων 
1:2,5 και 1:1,5 δεν είναι υποχρεωτικές για τους ισόγειους ορόφους των 
οποίων η χρήση είναι καταστήματα ή αποθήκες. 

Άρθρο 3. 

Παραρτήματα. 

, , Αρθρ° 4. Η απόφαση αυτή να δημοσιευθεί στην Εφημερίδα της Κυβερνή- 

Η απόφαση αυτή μαζί με τα δελτία αρχιτεκτονικής αναγνώρισης των σεως. 1 

οικισμών (παραρτήματα 1,2, και 3) να δημοσιευθεί στην Εφημερίδα της Έδεσσα, 3 Ιουλίου 1987 

Κυβέρνησης (άρθρο 8 Π.Δ. 24.4.85). 0 Νομάρχης 

Η ισχύς της αρχίζει από την δημοσίευσή της. ΝΙΚ. ΜΑΚΡΑΚΗΣ 




ΑΠΟ ,ΤΟ ΕΘΝΙΚΟ ΤΥΠΟΓΡΑΦΕΙΟ 






